钦定古今图书集成/明伦汇编/闺媛典/第100卷 > 皇清六 > 陈福元继室焦氏
## 钦定古今图书集成/明伦汇编/闺媛典/第100卷 > 皇清六 > 陈福元继室焦氏

按《太平县志》：“焦氏，西乡陈福元继室。福元前妻亦焦氏。值鼎革初，偕娣避难，遇贼不屈皆死。继娶氏，未数年而福元病亡，无嗣，氏年十九，将殡，备两棺，家人知其意，谨伺之。既成丧，哭奠，迁柩入室，而置空棺。其旁尽出家赀，起茔茔，列三圹，而迁前焦氏柩于其左。会七夕，诸妇女乞巧为欢，氏亦与焉。从容晏笑妯娌，共” 相劳苦如平时。俄起更衣，诸妇促就席，则已阖户自经矣。